Asbjørn Bye

Asbjørn Bye (født 23. november 1883, død 9. mars 1902) var en norsk skøyteløper som representerte Norge i ett allround-VM og ett europamesterskap. Bye representerte Trondhjems Skøiteklub. 

 Norgesmesterskapene i 1900 og 1901 
I de to NM på skøyter Bye deltok i, var regelverket ennå slik at det ikke offisielt ble beregnet en sammenlagt resultat-rekkefølge for alle deltakerne. Man nøyde seg – eventuelt – med å kåre én løper til sammenlagt-vinner, altså norgesmesteren.Selv dette forutsatte at vedkommende måtte vinne minst 2 av enkeltdistansene: «Mester er den som vinner mer enn halvparten av distansene»

Men uoffisielt ville Byes prestasjoner i NM i 1900 og 1901 ha svart til henholdsvis 3.- og 2.-plass sammenlagt etter de reglene som ble innført allerede året etter, altså i 1902.Sammenlagt rekkefølge ble f.o.m. 1902 beregnet ut fra lavest sum av «plasseringspoeng» fra enkeltdistansene. For eksempel ville én 1.-plass, én 3.-plass og én 4.-plass gi til sammen 8 plasseringspoeng etter 3 distanser.

Tidene til Bye på 500 m og 1 500 m fra NM i 1900 i Trondhjem ble også regnet som uoffisielle junior-verdensrekorder på de distansene.

 Personlige rekorder 
 Distanse  Tid  Dato  Sted  Bane  Løp   500 m  46,8  21. februar 1902   Trondhjem  Øen stadion ?  Nasjonalt løp 1902 1 000 m  1.55,4  6. mars 1898   Trondhjem  Kalvskinnet  Nasjonalt løp 1898 1 500 m  2.37,6  11. februar 1900   Trondhjem  Øen stadion  Allround-NM 1900 5 000 m  9.32,2  21. februar 1902   Trondhjem  Øen stadion ?  Nasjonalt løp 1902 10 000 m  22.21,8  3. februar 1901   Trondhjem  Øen stadion  EM 1901

 Internasjonale mesterskap i hurtigløp på skøyter 
Allround-VM på skøyter deltatt et VM.
 Kristiania Fk 1900.
 Beste resultat uplassert sammenlagt i Kristiania 1900.

EM på skøyter deltatt i et EM.
 Trondhjem Ø 1901.
 Beste resultat 3.-plass sammenlagt i Trondhjem 1901.

 Sykdom og død 
Bye døde vel 18 år gammel i 1902, av tyfus, etter få dagers sykdom.

 Legat 
Asbjørn Byes legat ble stiftet 29. februar 1911 ? ved et gavebrev av bakermester Otto Andersen og hustru Karen Margrethe. Legatet er for trengende elever ved eller fra Trondheim katedralskole.

 Referanser 
Norges 240 deltakere i offisielle VM allround – Menn, 184 løpere (1893–2012)  på NSFs statistikksider. Kompilert av Magne Teigen, NSFs Statistikkgruppe på N-S-F.no Besøkt 27. september 2013.
Norsk deltakelse i Europamesterskapet på skøyter pr. 2011 – kun offisielle EM  på NSFs statistikksider. Utlistet av Magne Teigen, NSFs Statistikkgruppe på N-S-F.no Besøkt 27. september 2013.
Medaljevinnere i Norske Mesterskap på skøyter – Menn Senior  på N-S-F.no Publisert 6. januar 2013. Besøkt 27. september 2013.
Stiftelser og legater i Trondhjem : statuter, fundatser, gavebreve, utdrag av testamenter m.v – Trondhjems Kathedralskole: Asbjørn Byes legat på side 10. På Bokhylla.no Redaktør: Magnus Lie, Trondhjem 1923.
Asbjørn Byes legat til Trondhjems Katedralskole på www.legatsiden.no Besøkt 27. september 2013.
De Høiere skolers historie på side 18. Oslo 1931. På Bokhylla.no
Norges flagg på seiersmasten : fra Gratishaugen på Frogner til olje-isen i Davos – R. Verdensrekordene for juniors – deres utvikling. På side 207. Av P. Chr. Andersen, Oslo : Gyldendal, 1947. På Bokhylla.no

 Eksterne lenker 


 Profil på  SpeedSkatingStats.com på  SchaatsStatistieken.nl internasjonale mesterskaps-plasseringer (søster-nettsteder)
  Profil  på Speedskatingbase.eu (personlige rekorder og distanse-rangering)
  Profil på The-Sports.org (noen resultater, men mangler blant annet allround-VM 1900, på grunn av ufullstendige lister)

Kategori:Norske skøyteløpere
Kategori:Deltakere for Norge i allround-VM på skøyter
Kategori:Skøyteløpere for Trondhjems Skøiteklub
Kategori:Personer fra Trondheim kommune
Kategori:Artikler i skøytesportprosjektet
Kategori:Fødsler i 1883
Kategori:Dødsfall i 1902